На основу члана 99. Закона о планирању и изградњи („Службени гласник РС“, бр. 72/09, 81/09-испр. 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14 и 145/14), члана 49. Одлуке о отуђењу, давању у закуп, прибављању и размени грађевинског земљишта у јавној својини општине Владичин Хан („Службени гласник Града Врања“, бр. 6/16), члана 32. Закона о локалној самоуправи („Службени гласник РС“, бр. 129/07 и 83/14 - др. закон) и члана 41. и 138. Статута Општине Владичин Хан („Службени гласник Пчињског округа“ бр. 21/08 и 8/09 и „Службени гласник Грaда Врања“ бр. 11/2013), Скупштина општине Владичин Хан, на седници одржаној дана 21.07.2016. године, донела је

**ОДЛУКУ О ОТУЂЕЊУ ГРАЂЕВИНСКОГ ЗЕМЉИШТА ИЗ ЈАВНЕ СВОЈИНЕ ОПШТИНЕ ВЛАДИЧИН ХАН**

**Члан 1**

Овом одлуком из јавне својине Општине Владичин Хан отуђују се неизграђено грађевинско земљиште и то кп.бр. 500/9 укупне површине 34223 м2 уписана у лист непокретности бр. 1063 КО Лепеница

**Члан 2**

 Непокретности из члана 1. ове одлуке отуђују се из јавне својине општине Владичин Хан најповољнијем понуђачу ДОО ТЕКЛАС АУТОМОТИВЕ Владичин Хан, Индустријска зона бб по цени од 1.010,00 динара по 1 м2, што за укупну површину предметне парцеле износи 34.565.230,00 динара.

**Члан 3**

Ближа права и обавезе између општине Владичин Хан и ДОО ТЕКЛАС АУТОМОТИВЕ Владичин Хан, Индустријска зона бб, регулисаће се Уговором о отуђењу грађевинског земљишта који ће се потписати након ступања на снагу ове Одлуке и прибављања мишљења надлежног правобранилаштва.

**Члан 4**

У име општине Владичин Хан Уговор о отуђењу грађевинског земљишта потписаће председник општине или лице које он овласти.

**Члан 5**

Ова одлука ступа на снагу наредног дана од дана објављивања у "Службеном гласнику града Врања".

**СКУПШТИНА ОПШТИНЕ**

 **ВЛАДИЧИН ХАН**

**БРОЈ: 06-64/6/2016-01**

 **ПРЕДСЕДНИЦА**

 **Данијела Поповић**